ત્યારબાદ આ મામલે રેખાએ ઘરેલું હિંસા સંદર્ભે કોર્ટમાં કેસ કર્યો હતો. જેમાં પણ પ્રેશર કૂકર અને ફરવા લઇ ન જતો હોવા સહિત માનસિક-શારીરિક ત્રાસ આપતો હોવાની રજૂઆત કરી હતી. આ કેસની સુનાવણી દરમિયાન કોર્ટને ધ્યાને આવ્યું હતું કે, નજીવી બાબતે બન્નેનું ઘર તૂટી રહ્યું છે અને અહમના કારણે કોઇ પણ પોતાની હઠ છોડવા તૈયાર નથી. કોર્ટમાં જ રેખાએ જણાવ્યું હતું કે, જો પતિ મને સારી રીતે રાખવા, ફરવા લઇ જવા અને નવું પ્રેશર કૂકર લઇ આપવા તૈયાર હોય તો હું તેમની સાથે જવા તૈયાર છું મારે બીજો કોઇ જ વાંધો નથી.